A. Kohilan Pillay

Datuk A. Kohilan Pillay a/l G. Appu ialah ahli politik Malaysia berketurunan India. Beliau merupakan mantan Timbalan Menteri Dalam Negeri (2009-2013), mantan Timbalan Menteri Perusahaan dan Perladangan (2008-2009) dan mantan Ahli Dewan Negara (Senator) selama dua penggal (2008-2011 dan 2011-2014). 

Dalam barisan Kabinet Malaysia 2008 beliau dilantik sebagai Timbalan Menteri di Kementerian Perusahaan Perladangan dan Komoditi dan kini sebagai Timbalan Menteri Luar Negeri 1. Beliau merupakan seorang Senator yang dilantik pada Januari 2008 dan disambung lagi dari 12 Februari 2011 - 11 Februari 2014Samy Vellu Sambut Baik Barisan Kabinet Baru

Beliau sangat aktif di dalam politik sejak 16 tahun iaitu semenjak beliau tamat pengajian tinggi. Beliau memulakan karier politik beliau dengan menjadi ahli biasa Parti Gerakan dan selepas itu memegang jawatan Setiausaha Cawangan. Pada tahun 1995, permohonan beliau bagi membuka cawangan sendiri diluluskan oleh Jawatankuasa Pusat Parti. Beliau menjadi Pengerusi Cawangan Batu Caves dan pada tahun 1998, beliau bertanding dan berjaya menjadi Pengerusi Bahagian Gombak. Dibawah kepeimpinan beliau, Parti Gerakan Gombak berkembang dengan pesat dan sangat aktif di semua peringkat. Melihat keaktifan dan kepimpinan beliau oleh Parti Gerakan Pusat, beliau dilantik menjadi Ahli Majlis, Majlis Perbandaran Selayang pada tahun 1999. 

Pada waktu yang sama, beliau dipilih ke pelbagai jawatan di dalam parti, diantaranya, Ahli Jawatankuasa Pemuda Nasional, Speaker Pemuda Nasional, Naib Ketua Pemuda Nasional dan kini sebagai Ahli Jawatankuasa Pusat. Sumbangan beliau ke parti selama ini diambilkira secara serius dan parti telah melantik beliau sebagai Senator pada tahun 12 Februari 2008.

Anugerah
 30px 
 60px Panglima Mahkota Wilayah (PMW) - Datuk (2014)

Rujukan

Kategori:Ahli politik Malaysia berketurunan India
Kategori:Anggota Kongres India Malaysia
Kategori:Bekas anggota Parti Gerakan Rakyat Malaysia
Kategori:Ahli politik Malaysia berketurunan India
Kategori:Ahli Dewan Negara, Parlimen Malaysia ke-12
Kategori:Ahli Dewan Negara, Parlimen Malaysia ke-13
Kategori:Timbalan Menteri Luar Negeri Malaysia